Kohe arhiivi tegevuse alguses hakati muret tundma maja põrandakonstruktsioonide nõrkuse pärast. 19. jaanuaril 1922 on dateeritud arhiivi põrandakonstruktsioonide  esimene ekspertiis, mille teostas arhitekt A. Eichhorn. Arvutused näitasid, et raudtaladel betoonlaega kolmanda korruse saali põrand peab vastu arhiivimaterjalide kaalule. (32) Põhjalikumad kontrollarvutused kõigi arhiivi ruumitüüpide kohta tegi 1922. a. septembris TÜ arhitekt Mielberg.